AFRIKAANSE OPSOMMING: Hierdie tesis beskryf die ontwikkeling van ’n verspreidebeheerstelsel vir SSL sokker robotte. Die projek gaan voort op vorige werk wat gedoen is om ’n robotika navorsingsplatform aan die Universiteit van Stellenbosch te ontwikkel. Die kommunikasiestelsel is geïmplementeer met behulp van Player middelware. Dit stel die robotbeheerders en kommunikasiekliënte in staat om in hoë vlak tale geprogrameer te word. Dit lei tot ’n maklik veranderbare stelsel. Die stelsel is so ontwikkel dat dit gebruik kan word as óf ’n gesentraliseerde of verspreidebeheerstelsel. Die sagteware van die motorbeheer eenheid is opgedateer om optimale robot beweging te verseker. As die robot se wiele gly beperk dit die robot se bewegingsvermoëns. Trajekvolgings sagteware is ontwikkel om te verseker dat die robot die gewenste pad volg, terwyl dit binne sy fisiese operasionele grense bly. Die verspreibeheerargitektuur verminder die robot se afhanklikheid op die kommunikasienetwerk en die sentrale rekenaar. Die robot is ’n mate van outonomie gegee deur die integrasie van die navigasie en beheer op die robot self te doen. Kalman filters is ontwerp om die robot se translasie en rotasie snelhede te beraam. Die Kalman filters kombineer visuele data van ’n oorhoofse visiestelsel met inertia metings van ’n IMU op die robot. Dit verseker betroubare en akkurate posisie, oriëntasie en snelheids inligting. Toetsresultate toon ’n verbetering in die beheervermoë as ’n gevolg van die voorgestelde stelsel.